Diari Oficial de la Generalitat Valenciana


Sumari del DOGV 8819, del 25-05-2020 (2020/3628)

RESOLUCIÓ de 18 de maig de 2020, de la Presidència de la Generalitat, per la qual es creen i classifiquen els llocs d'Òrgan de Suport a la Junta de Govern Local i de director o directora de l'Assessoria Jurídica, en l'Ajuntament de Torrevieja, com reservats a personal funcionari amb habilitació de caràcter nacional de la subescala de secretaria, categoria superior.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8819

Data del DOGV
:   25-05-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3628


Data del document
:   18-05-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 de maig de 2020, de la Presidència de la Generalitat, per la qual es creen i classifiquen els llocs d'Òrgan de Suport a la Junta de Govern Local i de director o directora de l'Assessoria Jurídica, en l'Ajuntament de Torrevieja, com reservats a personal funcionari amb habilitació de caràcter nacional de la subescala de secretaria, categoria superior. [2020/3628]  
El 23 d'abril de 2020 va tindre entrada una petició de l'alcalde de Torrevieja, municipi de gran població d'acord amb la Llei 8/2006, de 14 de juliol, de la Generalitat, en la qual sol·licita la creació de dos llocs: Òrgan de Suport a la Junta de Govern Local i director o directora de l'Assessoria Jurídica.  
Mitjançant l'Acord plenari de 25 d'abril de 2008, es va modificar la plantilla i la relació de llocs de treball de l'Ajuntament de Torrevieja a l'efecte d'adaptar-se a les exigències del títol X, relatiu al règim d'organització dels municipis de gran població, de la Llei 7/1985, de 2 d'abril, reguladora de les bases del règim local, i es va crear el lloc d'Òrgan de Suport a la Junta de Govern Local com reservat a funcionaris amb habilitació de caràcter nacional, però sense especificar-se'n la subescala i categoria ni la forma de provisió. En el mateix acord va ser creada la plaça de director o directora de l'Assessoria Jurídica per a personal funcionari de caràcter directiu d'acord amb l'article 130 de la Llei 7/1985, amb la lliure designació com a forma de provisió. Aquest acord va ser publicat en el BOP d'Alacant de 23 de maig de 2008.  
  
En data 9 de setembre de 2016, per mitjà d'un acord de la Junta de Govern Local, la plaça de director o directora de l'Assessoria Jurídica es va reservar a funcionaris amb habilitació de caràcter nacional i es van establir els requisits per a accedir-hi d'acord amb el que indica l'article 129 de la Llei 7/1985, de 2 d'abril, reguladora de les bases de règim local. Aquest acord va ser publicat en el BOP d'Alacant de 19 de setembre de 2016.  
Per l'Acord de 4 de maig de 2018, de la Junta de Govern Local, es va modificar la classificació i forma de provisió del lloc de director o directora de l'Assessoria Jurídica, classificant-se en classe superior i establint-se com a forma de provisió el concurs de mèrits. També es va modificar la classificació l'Òrgan de Suport a la Junta de Govern Local, que va quedar reservat a funcionaris amb habilitació de caràcter nacional de la subescala de secretaria categoria d'entrada, i amb el sistema de provisió de concurs de mèrits. Aquest acord va ser objecte de publicació en el BOP d'Alacant, de 25 de maig de 2018. Mitjançant l'Acord d'1 de juny de 2018, de la Junta de Govern Local, es va esmenar una errada de l'anterior acord, relativa a la classificació de l'òrgan de suport a la Junta de Govern Local, en el sentit de ser classificat en la classe/categoria superior. Aquest acord va ser publicat en el BOP d'Alacant, de 27 de juny de 2018.  
Igualment, l'Acord de 30 d'agost de 2018, de l'Ajuntament Ple, va establir la classificació dels llocs de director o directora de l'Assessoria Jurídica i del titular de l'Òrgan de Suport a la Junta de Govern Local, reservant-se a funcionaris d'administració local amb habilitació de caràcter nacional de la subescala de secretaria categoria superior. L'acord va ser publicat en el BOP d'Alacant de 28 de setembre de 2018.  
  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en la Llei 8/2006, de 14 de juliol, de la Generalitat, que va establir l'aplicació al municipi de Torrevieja del règim d'organització dels municipis de població gran; en el títol X de la Llei 7/1985, en la disposició addicional quarta del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional i en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, així com de conformitat amb la Resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de la Presidència (DOGV 8596, 22.07.2019), resolc:  
  
Primer  
Crear el lloc d'Òrgan de Suport a la Junta de Govern Local de l'Ajuntament de Torrevieja i classificar-lo com reservat a personal funcionari d'Administració local amb habilitació de caràcter nacional de la subescala de secretaria, categoria superior.  
  
Segon  
Crear el lloc de director o directora de l'Assessoria Jurídica de l'Ajuntament de Torrevieja i classificar-lo com reservat a personal funcionari d'Administració local amb habilitació de caràcter nacional de la subescala de secretaria, categoria superior.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar-hi els recursos següents:  
a) Directament, un recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 18 de maig de 2020.- El president de la Generalitat, p. d. (R 19.07.2019; DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.